Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 1009

4. A szakmai vizsga egyes részei, tantárgyai alóli felmentés feltételei Az írásbeli vizsgarész alól felmentés adható, ha a vizsgázó a tizedik évfolyam elvégzésével tanúsított iskolai végzettségre épülõ egyéb kereskedõ szakképesítéssel rendelkezik, és hitelt érdemlõen bizonyítja a IV. fejezetben feltüntetett szakképesítés szakmai követelményei alapján letett vizsgája eredményességét. A szóbeli vizsgarészen felmentés adható az „A” tételsor vizsgája alól, amennyiben a vizsgázó a tizedik évfolyam elvégzésével tanúsított iskolai végzettségre épülõ kereskedõ szakképesítéssel rendelkezik, és hitelt érdemlõen bizonyítja a IV. fejezetben feltüntetett, a tételsorhoz kapcsolódó szakképesítés szakmai követelményei alapján letett vizsgája eredményességét. Nem kell idegen nyelvbõl vizsgáznia annak, aki alapfokú szakmai nyelvvizsgával vagy egyéb államilag elismert legalább „A” típusú (szóbeli) szakirányú nyelvvizsgával rendelkezik. A „B” tételsor és a gyakorlati vizsgarész alól felmentés nem adható.

Source: https://magyarkozlony.hu/hivatalos-lapok/1f4d0866b38cc9df4e3d742e7686600559f392f0/dokumentumok/8fb01737c7e7d50073591d8a39d9c72babc546e6/letoltes